عالمی حرارت

ماحولیاتی تبدیلی، موسمیاتی تبدیلی یا تبدیلِ آب و ہوا ، عام استعمال میں، عالمی حدت، عالمی حرارت، عالمی گرمائش، عالمی تپش یا عالمی تمازت  کی وضاحت کرتی ہے۔ آب و ہوا کی تبدیلی میں درجہ حرارت کا اضافہ بھی شامل ہے جس کی ایک وجہ صنعتی انقلاب ہے۔ کرہ ارض کے آب و ہوا کے نظام پر اس کے مختلف اثرات مرتب ہوتے ہیں۔ گرم خانہ گیس کے باعث تبدیلیِ آب و ہوا میں مزید اثر پڑتا ہے۔

عالمی حرارت کی تعریف یوں کی جا سکتی ہے:
جب لوگ کوئلہ ،تیل یا قدرتی گیس جلاتے ہیں تو کاربن ڈائی آکسائیڈ گیس (سی او ٹو) پیدا ہوتی ہے۔ یہ کاربن ڈائی آکسائڈ گیس جب پودوں اور سمندر میں جذب ہونے سے بچ جاتی ہے تو فضائی آلودگی کا باعث بنتی ہے۔ اس کرۂ ارض میں قدرتی وسائل کروڑوں برسوں سے مخفی حالت میں پڑے ہوئے تھے۔ پچھلی چند صدیوں یا دہائیوں میں ان وسائل کو نکالنے کے بعد کثرت سے استعمال کیا جاتا ہے۔ صنعتی انقلاب کے ساتھ ہی ان ناقابل تجدید وسائل کا بے دریغ استعمال آلودگی کا باعث بن رہا ہے۔

آکسیجن تمام جانداروں کے لیے ناگزیر ہے۔ جنگلات کا صفایا اس کمی کا باعث بن رہا ہے۔ آکسیجن کے تین ایٹموں کے ملنے سے اوزون گیس بنتی ہے۔ یہ گیس ہماری بیرونی فضا میں زمین سے 12کلو میٹر سے 48کلو میٹر تک اکٹھی ہو رہی ہے۔ اوزون کا یہ ہالہ ہمارے سیارے کو سورج سے آنے والی مضر شعاؤں سے بچاتا ہے۔ فضا میں آلودگی کی وجہ سے اوزون لہر میں دراڑیں پڑ رہی ہیں۔

 اثرات 
 عالمی حرارت سے پوری دنیا کے حرارت میں دھیرے دھیرے اضافہ ہوتا ہے۔
 عالمی حرارت سے موسمیاتی تبدیلیاں واقع ہوں گی مثلاََ جہاں بارش ہو رہی ہے وہاں خشکی آسکتی ہے اور جہاں خشکی ہے وہاں بارشیں ہونا شروع ہو سکتے ہیں۔ اسی کچھ علاقوں میں بالکل قحط طاری ہو سکتا ہے اور کچھ علاقے سیلاب کے لپیٹ میں آسکتے ہیں۔
 ماحولیات میں گرما کا اضافہ ہو رہاہے ہر سال میں پوری دنیا کے درجہ حرارت میں اضافہ ہو رہاہے۔
 عالمی حرارت سے گلیشیر پگھل کر پانی میں تبدیل ہوجاتے ہیں جن کی وجہ سے سمندر کی سطح میں اضافہ ہوتا ہے۔

 روک تھام 
کچھ طریقہ کار ایسے ہیں جن سے عالمی حرارت کو روکنے یا کم از کم اس میں اضافے کو کم کیا جا سکتا ہے۔ مثلاََ
 شجرکاری: عالمی حرارت کو کم کرنے کا سب سے بہترین راستہ شجرکاری (یعنی نئے پودوں کو اگانا )ہے۔ پودے اور درخت کاربن ڈائی آکسائڈ جذب کردیتے ہیں اور ماحول میں اس کی مقدار کم ہوجاتی ہے۔
 مختلف توانائیوں کا استعمال کم کیا جائے جو گلوبل وارمنگ یا عالمی حدت میں اضافہ کرسکتے ہیں،جو توانائی جتنی بار دوبارہ استعمال کی جا سکتی ہے اسے دوبارہ استعمال کیا جائے۔
 ہیٹر اور ایئر کنڈشنروں کا استعمال کم کیا جائے۔ حرارتی بلب کو انرجی سیور سے متبادل کیا جائے۔
 آگاہی:معاشرے میں اور یا کم از کم اپنے خاندان میں بھی اگر انسان اس بارے میں آگاہی پیدا کریں تو اس سے عالمی حدت پوری طرح ختم تو نہیں کیا جا سکتا لیکن کم از کم اپنے توفیق تک انسان کردار ادا کر سکتا ہے۔ دوسروں کو آگاہی دینا اور ان کے اقدامات کی حوصلہ افزائی کرنا انتہائی اہم قدم ہے۔
 تجدید پزیر توانائیوں کا استعمال: اگر زیادہ تر قابل تجدید توانائی استعمال کی جائے تو اس سے کافی حد تک عالمی حدت میں کمی کی جا سکتی ہے۔

 حوالہ جات 

 بیرونی روابط 
تحقیق
 ناسا خلائی تحقیق
 فن عالمی حرارت

تعلیمی
 عالمی حرارت کیا ہے؟
 عالمی تبدیلی آب و ہوا


زمرہ:اقتصادی مسائل
زمرہ:تاریخ آب و ہوا
زمرہ:تبدیلی آب و ہوا
حرارت
زمرہ:علم آب و ہوا
زمرہ:عالمی ماحولیاتی مسائل
زمرہ:مستقبل کے مسائل
زمرہ:1950ء کی دہائی میں وضع کردہ الفاظ
زمرہ:ویکی ڈیٹا سے مختلف مختصر وضاحت
زمرہ:ماحولیات پر انسانی اثرات
زمرہ:خودکار پیمانے کے ساتھ متعدد تصاویر استعمال کرنے والے صفحات
زمرہ:قدرتی آفات
زمرہ:دوامیت
زمرہ:فضائی آلودگی